EkBass/fiwiki-20250220-pages-articles huggingface dataset:
Clarisse Agbegnenou

Clarisse Agbegnenou (s. 25. lokakuuta 1992 Rennes) on ranskalainen judon olympiavoittaja, maailman- ja Euroopan-mestari. Hän on kilpaillut 63 kg:n painoluokassa vuodesta 2009 lähtien. Agbegnenou voitti maailmanmestaruuden Tšeljabinskissa 2014 kukistettuaan loppuottelussa israelilaisen Yarden Gerbin. Hän sai MM-hopeaa Rio de Janeirossa 2013 hävittyään Gerbille finaalissa ja Astanassa 2015 hävittyään loppuottelussa slovenialaiselle Tina Trstenjakille. Hän voitti MM-kultaa Budapestissa 2017 kukistettuaan finaalissa Trstenjakin sekä Bakussa 2018 ja Tokiossa 2019 voitettuaan kummallakin kerralla loppuottelussa japanilaisen Miku Tashiron. Hän voitti maailmanmestaruuden jälleen Budapestissa 2021 ja Dohassa 2023 kukistettuaan molemmilla kerroilla finaalissa slovenialaisen Andreja Leškin. Hän saavutti MM-pronssia Abu Dhabissa 2024. Joukkuekilpailussa hän voitti maailmanmestaruuden 2014, sai MM- hopeaa 2018 sekä MM-pronssia 2013 ja 2017. Agbegnenou saavutti olympiahopeaa Rio de Janeirossa 2016 hävittyään loppuottelussa Tina Trstenjakille. Vuodelle 2021 siirretyissä Tokion olympialaisissa Agbegnenou voitti kultaa 63 kg:n painoluokassa, jossa hänen vastustajansa loppuottelussa oli jälleen Trstenjak. Hän oli lisäksi mukana Ranskan judojoukkueessa, joka voitti sekajoukkuekilpailun kultaa. Pariisin olympialaisissa 2024 hän saavutti 63-kiloisissa pronssia. Hävittyään välierässä Andreja Leškille hän kukisti pronssiottelussa itävaltalaisen Lubjana Piovesanan. Sekajoukkuekilpailussa hän voitti kultaa. Agbegnenou voitti Euroopan-mestaruuden Budapestissa 2013 kukistettuaan loppuottelussa venäläisen Marta Labazinan, Montpellier’ssa 2014 ja Tel Avivissa 2018, joissa hän voitti finaalissa Tina Trstenjakin, sekä Prahassa 2020, jossa kukisti loppuottelussa itävaltalaisen Magdalena Krssakovan. Hän sai EM-pronssia Tšeljabinskissa 2012 sekä sijoittui viidenneksi Varsovassa 2017 ja seitsemänneksi Montpellier'ssä 2023. EM- joukkuekilpailussa hän saavutti kultaa 2014 sekä hopeaa 2012 ja 2013. Hän voitti kultaa Minskin Euroopan kisoissa 2019 kukistettuaan loppuottelussa Alice Schlesingerin. Bakun Euroopan kisoissa hän sai 63-kiloisissa pronssia ja joukkuekilpailussa kultaa. Hän sai alle 20-vuotiaiden MM-pronssia 2011 ja voitti kadettien (alle 17-v.) Euroopan-mestaruuden 57 kg:n sarjassa 2008. Agbegnenou on saavuttanut Masters-, Grand Slam- ja Grand Prix -kilpailuissa kaksikymmentä turnausvoittoa, kuusi kakkossijaa ja kolme kolmossijaa sekä maailmancupeissa ja Continental Open -kilpailuissa yhden voiton ja yhden kolmossijan. Hän on voittanut aikuisten sarjassa kolme Ranskan-mestaruutta. Hän voitti sotilaiden maailmanmestaruuden 2018. Hän valmistui HEC Parisista.Clarisse Agbegnenou, médaille d’or de judo aux JO de Tokyo et étudiante à HEC == Lähteet == Luokka:Ranskalaiset judokat Luokka:Ranskalaiset olympiavoittajat Luokka:Vuonna 1992 syntyneet Luokka:Elävät henkilöt
Canopo (F531)

Canopo (runkonumero F531) oli Italian laivaston Canopo-luokan fregatti. == Valmistus == Alus tilattiin Taranton laivastontelakalta (), missä köli laskettiin 15. toukokuuta 1952. Se laskettiin vesille 20. helmikuuta 1955 ja liitettiin laivastoon 1. huhtikuuta 1959.Gardiner, Robert s. 208 == Palvelus == Alus poistettiin alusluettelosta 1981. ==Lähteet== * === Viitteet === Luokka:Canopo-luokan fregatit Luokka:Italialaiset kylmän sodan fregatit
Castore (F533)

Castore (runkonumero F533) oli Italian laivaston Canopo-luokan fregatti. == Valmistus == Alus tilattiin Taranton laivastontelakalta (), missä köli laskettiin 14. maaliskuuta 1955. Se laskettiin vesille 8. heinäkuuta 1956 ja liitettiin laivastoon 1. huhtikuuta 1957.Gardiner, Robert s. 208 == Palvelus == Alus poistettiin palveluksesta 30. marraskuuta 1980. ==Lähteet== * === Viitteet === Luokka:Canopo-luokan fregatit Luokka:Italialaiset kylmän sodan fregatit
Cigno (F555)

Cigno (runkonumero F555) oli Italian laivaston Canopo-luokan fregatti. == Valmistus == Alus tilattiin Taranton laivastontelakalta (), missä köli laskettiin 10. helmikuuta 1954. Se laskettiin vesille 20. maaliskuuta 1955 ja liitettiin laivastoon 7. maaliskuuta 1957.Gardiner, Robert s. 208 == Palvelus == Alus poistettiin alusluettelosta 1983. ==Lähteet== * === Viitteet === Luokka:Canopo-luokan fregatit Luokka:Italialaiset kylmän sodan fregatit
Cantiere Navale Triestino

Cantiere Navale Triestino oli italialainen Monfalconessa sijainnut telakka, jonka Cosulichin suku perusti 1908 ja se lakkautettiin 1929. Telakan omistaa nykyisin Fincantieri. Cosulichin suku perusti vuonna 1908 Cantiere Navali Triestinon (CNT) Monfalconeen. Yhtiö oli italialainen, vaikka sen telakka sijaitsikin silloisen Itävalta-Unkarin alueella Monfalconessa. Ensimmäisen maailmansodan alettua CNT valmisti sekä kauppa- että sotalaivoja kuten Itävalta-Unkarin laivaston risteilijän SMS Saidan. Italian julistettua sodan Itävalta-Unkarille vuonna 1915 jättivät telakan italialaiset työntekijät työnsä ja telakka-alueen ollessa liian lähellä rintamalinjaa, jotta työt olisivat voineet jatkua. Italian maavoimat miehittivät alueen 8. kesäkuuta ja telakka oli Itävalta-Unkarin tykistön tulen alla heinäkuusta syyskuuhun osana Isonzon taistelua. Telakka jatkoi toimintaansa saatuaan vuokrattua tiloja Budapestista DDSG:n telakalta sekä Polan laivastontelakalta. Sodan aikana telakka valmisti Itävalta-Unkarin laivastolle U-27 -luokan sukellusveneitä. Sodan päätyttyä Triesten alue liitettiin Italiaan ja telakka jatkoi toimintaansa Italiassa valmistaen Italian kuninkaallisen laivaston ja kauppamerenkulun tarvitsemia aluksia. Vuonna 1923 yhtiöstä irrotettiin lentokonetoiminnot, joista muodostettiin CANTin lentokoneyhtiö. Vuonna 1929 CNT yhdistyi Stabilimento Tecnico Triestinon kanssa muodostaen Cantieri Riuniti dell'Adriaticon (CRDA). CNT:n telakka sai täten uuden nimen CRDA Monfalcone ja se erikoistui sukellusveneiden valmistukseen. Ennen toista maailmansotaa valmistetuista sadasta sukellusveneestä Monfalconessa valmistettiin 47. CRDA Monfalconen telakka liitettiin osaksi Fincantieria vuonna 1984. *
Jättisopikki

Jättisopikki eli varastohämähäkki (Eritagena atrica) on kookas, tummanruskean kirjava hämähäkki, joka asuu sisätiloissa ja rannoilla. Laji on levinnyt 1900-luvun lopulla Keski-Euroopasta Suomeen, ja sillä on pääkaupunkiseudulla vahva kanta.Araknofobiasta araknofiliaan; Yliopistolehti 15/1996 Lajin ruumiin pituus on 9–19 mm ja mitta raajoineen on 40–70 mm. Lajin raajat ovat karvaiset ja pitkät verrattuna ruumiiseen. Jättisopikilla on kahdeksan samankokoista, pyöreätä ja pienehköä silmää eturuumiin etupuolella. == Lähteet == == Aiheesta muualla == *Laji.fi: Jättisopikki (Eratigena atrica) * * * UniProt: Taxonomy - Tegenaria atrica * Encyclopedia of Life: Tegenaria atrica * Global Biodiversity Information Facility (GBIF): Tegenaria atrica *University of Michigan, Animal Diversity Web (ADW): Tegenaria atrica *Centre for Agriculture and Biosciences International (CABI): Tegenaria atrica * PheroBase: Semiochemicals of Tegenaria atrica, the Common house spider Luokka:Hämähäkit
Sinkkijodidi

Sinkkijodidi (ZnI2) on sinkki- ja jodidi-ionien muodostama epäorgaaninen ioniyhdiste. Yhdistettä voidaan käyttää lääketieteessä ja orgaanisen kemian synteeseissä. ==Ominaisuudet== Huoneenlämpötilassa sinkkijodidi on väritöntä tai kellertävää hygroskooppista kiteistä ainetta. Yhdiste liukenee hyvin veteen ja liukenee myös etanoliin, glyseroliin ja dietyylieetteriin. Aine on heikko Lewis-happo, minkä vuoksi sen vesiliuokset ovat hieman happamia. Sinkkijodidi hajoaa hitaasti ilman ja valon vaikutuksesta, jolloin muodostuu jodia.Dieter M. M. Rohe, Rüdiger Winter Battersby & Hans Uwe Wolf: Zinc Compounds, Ullmann's Encyclopedia of Industrial Chemistry, John Wiley & Sons, New York, 2014. Viitattu 30.6.2015Glenn J. McGarvey: Zinc Iodide, e-EROS Encyclopedia of Reagents for Organic Synthesis, John Wiley & Sons, New York, 2001. Teoksen verkkoversio Viitattu 30.6.2015 ==Valmistus ja käyttö== Sinkkijodidia voidaan valmistaa liuottamalla metallista sinkkiä vetyjodidin kiehuvaan vesiliuokseen, neutraloimalla vetyjodidin vesiliuosta sinkkioksidin avulla hopean toimiessa katalyyttinä tai kuumentamalla sinkin ja jodin seosta typpi-ilmakehässä 600 °C:n lämpötilaan. :Zn + 2 HI → ZnI2 \+ H2 :ZnO + 2 HI → ZnI2 \+ H2O :Zn + I2 → ZnI2 Sinkkijodidi on antiseptinen ja aine, mihin tarkoitukseen sitä käytetään lääketieteessä. Sitä voidaan käyttää myös astringenttina. Lisäksi yhdistettä käytetään organosinkkiyhdisteiden valmistukseen, sinkki-jodidi-tärkkelys-liuoksen valmistamiseen, katalyyttinä additio- ja substituutioreaktioissa sekä Simmons–Smith-reaktioissa. ==Lähteet== Luokka:Jodidit Luokka:Sinkkiyhdisteet
To nie ja

To nie ja () on puolalaislaulaja Edyta Górniakin kappale, jolla hän edusti Puolaa Eurovision laulukilpailussa 1994. Kappaleesta julkaistiin myös englanninkielinen single Once in a Lifetime (). Puola teki debyyttinsä Eurovision laulukilpailussa vuonna 1994. To nie ja sai 166 pistettä ja sijoittui toiseksi, joka on Puolan paras sijoitus Eurovision laulukilpailussa. == Lähteet == Luokka:Puolan euroviisuedustuskappaleet Luokka:Vuoden 1994 euroviisuedustuskappaleet
Zhenjiang

Zhenjiang (, pinyin: Zhènjiāng Shì) on prefektuuritason kaupunki Kiinan Jiangsun maakunnan eteläosassa Jangtsejoen etelärannalla. Kaupungin keskusta sijaitsee linnuntietä 62 kilometriä maakunnan pääkaupunki Nanjingistä itään, ja noin 210 kilometriä Shanghaista länsiluoteeseen. Kaupungin väkiluku on 3,114 miljoonaa (2010) ja pinta-ala 3 799 neliökilometriä. Zhenjiang rajoittuu lännessä Nanjingiin, pohjoisessa Yangzhoun, idässä Taizhoun, sekä etelässä Changzhoun prefektuuritason kaupunkiin. == Aluejako == Piirikuntatasolla kaupunki jakautuu seuraavasti: Kaupunkipiirit (3) * Dantu (丹徒区), 302 345 as. * Jingkou (京口区), 601 876 as. * Runzhou (润州区), 296 539 as. Piirikuntatason kaupungit (3) * Danyang (丹阳市), 960 662 as. * Jurong (句容市), 617 706 as. * Yangzhong (扬中市), 334 977 as. Zhenjiang Jinshan.jpg|Jinshan, Zhenjiang. Zhenjiang Railway Station.jpg|Zhenjiangin rautatieasema. Zhenjiang CRH Station - platforms - P1080119.JPG|Uusi suurnopeusjunien asema. == Väestö ja talous == Vuoden 2020 väestönlaskennassa Zhenjiangin väkiluku oli 3 210 418, josta 79,45 prosenttia asui kaupunkialueella. Vähemmistökansallisuuksien edustajia oli noin 0,91 prosenttia. Hukou-järjestelmässä Zhenjiangiin oli vuonna 2023 rekisteröity noin 2,67 miljoonaa henkilöä. Vuonna 2022 kaupungin bruttokansantuote oli noin 501,7 miljardia yuania. Keskimääräinen vuosiansio oli kaupunkialueella 61 552 yuania ja maaseudulla 33 129 yuania. ==Lähteet== == Aiheesta muualla == *Zhenjiang City Information (erityisesti talouspainotus) (chinaknowledge.com) * *Zhenjiang (britannica.com) *China Postal code Jiangsu Province (prefektuuri ja piirikuntataso) (youbianku.com) Luokka:Jiangsun kaupungit Luokka:Jiangsun prefektuurit
Suqian

Suqian (, pinyin: Sùqiān Shì) on prefektuuritason kaupunki Kiinan Jiangsun maakunnan länsiosassa. Kaupungin keskusta sijaitsee linnuntietä noin 215 kilometriä maakunnan pääkaupunki Nanjingistä pohjoiseen ja 125 kilometriä Keltaisenmeren rannalta sisämaahan. Kaupungin väkiluku on 4,719 miljoonaa (2010) ja pinta-ala 8 341 neliökilometriä. Kaupunki rajoittuu koillisessa Huai’anin, etelässä Chuzhoun, lounaassa Bengbun, lännessä Suzhoun ja Xuzhoun, sekä pohjoisessa Lianyungangin prefektuuritason kaupunkiin. Piirikuntatasolla prefektuuri jakautuu seuraavasti: ;Kaupunkipiirit (2) * Sucheng (宿城区), 796 626 as. * Suyu (宿豫区), 641 059 as. ;Piirikunnat (3) * Shuyang (沭阳县), 1 541 083 as. * Sihong (泗洪县), 909 298 as. * Siyang (泗阳县), 831 112 as. Renmindadao road and Xihu road intersection.to west,see Xihu road.20141105..JPG|Katunäkymä Suqianista. Shuyang City View 01.JPG|Shuyangin piirikunnan kaupunkia. Shuyang City View 03.JPG|Shuyangin piirikunnan kaupunkia. ==Lähteet== == Aiheesta muualla == *Suqian City Information (erityisesti talouspainotus) (chinaknowledge.com) *China Postal code Jiangsu Province (prefektuuri ja piirikuntataso) (youbianku.com) Luokka:Jiangsun kaupungit Luokka:Jiangsun prefektuurit
Yuki Ebihara

Yuki Ebihara (, s. 28. lokakuuta 1985 Kaminokawa, Tochigin prefektuuri) on japanilainen keihäänheittäjä. Hänen henkilökohtainen ennätyksensä on Kawasakissa 10. toukokuuta 2015 heitetty 63,80 metriä. Se on myös Japanin ennätys. Ebihara voitti kultaa Kantonissa järjestetyissä Aasian kisoissa 2010 tuloksella 61,56. Sitä ennen hän oli jo saavuttanut pronssia vuoden 2006 Aasian kisoissa, jotka pidettiin Dohassa. Yleisurheilun maailmanmestaruuskilpailuissa 2009 Ebihara heitti karsinnassa tuloksen 54,81 eikä selviytynyt jatkoon. Sen sijaan vuoden 2011 MM-kilpailuissa Daegussa Ebihara eteni finaaliin ja sijoittui lopulta yhdeksänneksi tuloksella 59,08. Seuraavana vuonna hän paransi maansa mestaruuskisoissa omissa nimissään ollutta Japanin ennätystä lukemiin 62,36 ja pääsi mukaan Lontoon olympialaisiin. Siellä Ebihara heitti karsinnassa parhaalla heitollaan 59,25 metriä eikä selviytynyt loppukilpailuun. Vuoden 2013 maailmanmestaruuskilpailuissa hän karsiutui finaalista tuloksella 59,80. Hän karsiutui loppukilpailusta Pekingin MM-kilpailuissa 2015, Rio de Janeiron olympialaisissa 2016 ja Lontoon MM-kilpailuissa 2017. == Lähteet == == Aiheesta muualla == * Luokka:Japanilaiset keihäänheittäjät Luokka:Vuonna 1985 syntyneet Luokka:Elävät henkilöt
Taizhou (Jiangsu)

Taizhou (, pinyin: Tàizhōu Shì) on prefektuuritason kaupunki Kiinan Jiangsun maakunnan keskiosassa, Jangtsejoen suistoalueella. Kaupungin keskusta sijaitsee linnuntietä noin 115 kilometriä maakunnan pääkaupunki Nanjingistä itäkoilliseen ja 90 kilometriä Keltaisenmeren rannalta sisämaahan. Kaupungin väkiluku on 4,618 miljoonaa (2010) ja pinta-ala 5 794 neliökilometriä. Kaupunki rajoittuu lännessä Zhenjiangin ja Yangzhoun, pohjoisessa Yanchengin, idässä Nantongin, sekä etelässä Suzhoun, Wuxin ja Changzhoun prefektuuritason kaupunkiin. Piirikuntatasolla prefektuuri jakautuu seuraavasti (osa lähteistä listaa Jiangyanin yhä piirikuntatason kaupungiksi): ;Kaupunkipiirit (3) * Gaogang (高港区), 283 807 as. * Hailing (海陵区), 594 656 as. * Jiangyan (姜堰区), 728 645 as. ;Piirikuntatason kaupungit (3) * Jingjiang (靖江市), 684 360 as. * Taixing (泰兴市), 1 073 921 as. * Xinghua (兴化市), 1 253 548 as. ==Lähteet== == Aiheesta muualla == *Taizhou City Information (erityisesti talouspainotus) (chinaknowledge.com) *China Postal code Jiangsu Province (prefektuuri ja piirikuntataso) (youbianku.com) Luokka:Jiangsun kaupungit Luokka:Jiangsun prefektuurit
Lianyungang

Lianyungang (, pinyin: Liányúngăng Shì) on prefektuuritason kaupunki Kiinan Jiangsun maakunnan pohjoisosassa. Kaupungin keskusta sijaitsee linnuntietä noin 285 kilometriä maakunnan pääkaupunki Nanjingistä pohjoiseen ja 22 kilometriä Keltaisenmeren rannalta sisämaahan. Kaupungin väkiluku on 4,393 miljoonaa (2010) ja pinta-ala 7 446 neliökilometriä. Kaupunki rajoittuu idässä Itä-Kiinan mereen; kaupungilla on 170 kilometriä rantaviivaa. Etelässä naapurina ovat Yanchengin ja Huai’anin, lännessä Suqianin ja Suzhoun, sekä pohjoisessa Linyin ja Rizhaon prefektuuritason kaupungit. Piirikuntatasolla prefektuuri jakautuu seuraavasti: ;Kaupunkipiirit (3) * Ganyu (赣榆区), 950 486 as. * Haizhou [sis. Xinpu] (海州区), 818 426 as. * Lianyun (连云区), 232 097 as. ;Piirikunnat (3) * Donghai (东海县), 952 668 as. * Guannan (灌南县), 622 296 as. * Guanyun (灌云县), 817 509 as. Lianyungangin satama on vilkas rahtisatama. Vuonna 2014 se lukeutui maailman 30 suurimman konttisataman ja 30 suurimman rahtisataman joukkoon. Lianyun District Birdview.JPG|Lianyunin piiriä. The Pogoda in Haiqing Temple of Lianyungang 2013-01.JPG|Haiqingin temppelin pagodi. Lianyungang East Railway station.JPG|Lianyungangin itäinen rautatieasema. Tianwan cut Unit 1 and 2.png|Tianwanin ydinvoimalan ykkös- ja kakkosyksiköt. 连云港港.jpg|Lianyungangin satamaa. 西连岛远眺.JPG|Rantanäkymä Xilianin saarelta. ==Lähteet== == Aiheesta muualla == *Lianyungang City Information (erityisesti talouspainotus) (chinaknowledge.com) *Lianyungang (jiangsu.net) *China Postal code Jiangsu Province (prefektuuri ja piirikuntataso) (youbianku.com) *Lianyungangin sataman kotisivut (lygport.com.cn) Luokka:Jiangsun kaupungit Luokka:Jiangsun prefektuurit
John Malone

John C. Malone (s. 7. maaliskuuta 1941) on yhdysvaltalainen liikemies, joka toimii aktiivisesti televisioyhtiöiden, maatalouden ja hyväntekeväisyyden parissa. Hänen maineensa mediamogulina on syntynyt 1970-luvulta 1990-luvulle kestäneen kaapelitelevisiofirma Tele-Communications Inc:n menestyksellisestä luotsaamisesta. Vuodesta 2008 alkaen Malone on omistanut Discovery Communications ‎-yrityksen kautta Discovery Channelin ja lukuisia muita televisiokanavia. Malone asuu Coloradossa.Tämä mies hallitsee tv-maailmaa – olympialaiset vain pisara meressä. Iltalehti 29.6.2015. Viitattu 30.6.2015. Malonen maaomaisuus on huomattava, sillä hänen hallussaan on Yhdysvalloissa 8 500 neliökilometriä maata. == Lähteet == Luokka:Yhdysvaltalaiset liikemiehet Luokka:Yhdysvaltalaiset miljardöörit Luokka:Vuonna 1941 syntyneet Luokka:Elävät henkilöt
Trinidad-Tobagon vallankaappausyritys 1990

Trinidad-Tobagon vallankaappausyritys 1990 viittaa tapahtumiin Trinidad- Tobagolla 27. heinäkuuta–1. elokuuta 1990, jolloin Jamaat-al-Muslimeen-niminen islamistiryhmä valtasi maan parlamenttitalon ja televisioaseman. Vallankaappausyrityksen aikana sai surmansa yhteensä 24 henkilöä. Yritys päättyi vallankaappaajien antautumiseen armahdussopimuksen jälkeen. ==Tausta== Trinidadin ja Tobagon valtaväestö on uskonnoltaan hindulaisia ja katolilaisia, mutta maassa on myös pieni pääosin aasialaistaustainen muslimiyhteisö. Jamaat al Muslimeenin jäsenet olivat vielä tätä pienemmän afrikkalaistaustaisten käännynnäisten yhteisön muodostama ryhmä. Jamaat al Muslimeen sai monet kannattajansa maan slummeista ja se syytti maan tuolloista pääministeriä Arthur Robinsonia maan köyhyydestä, joka johtui osaltaan öljyn hinnan romahduksesta vuonna 1983. ==Tapahtumien kulku== 27\. heinäkuuta 1990 yhteensä 114 Jamaat al Muslimeenin jäsentä rynnäköi Trininad-Tobagon parlamenttitaloon ottaen kaikki sisällä olleet panttivangeiksi. Panttivankien joukossa oli myös pääministeri Robinson. Parlamentin lisäksi vallankaappaajat ottivat haltuunsa paikallisen televisioaseman. Trinidad and Tobago Television on maan ainoa televisioasema. Aseman lähtystä hyväksi käyttäen Jamaat al Muslimeenin johtaja Yasin Abu Bakr ilmoitti, että maan hallitus oli syösty vallasta. Maan pääkaupunki Port of Spainissa alkaneiden alkaneiden väkivaltaisuuksien ja ryöstelyn takia maahan julistettiin hätätila 28. heinäkuuta. Vallankaappaajien kanssa aloitettiin neuvottelut ja kun maan pääministeri Robinson oli allekirjoittanut sopimuksen heidän armahtamisestaan kaappaajat antautuivat 1. elokuuta. Vallankaappausyrityksen aikana oli kuollut yhteensä 24 henkilöä, heidän joukossaan maan parlamentin jäsen Leo Des Vignes. Port of Spainin kaupunki kärsi merkittäviä vahinkoja. Pääministeri Robinsonia ammuttiin kaappauksen aikana jalkaan. Armahdussopimuksesta huolimatta vallankaappaajat pidätettiin heidän antautumisensa jälkeen, mutta heidät vapautettiin myöhemmin maan korkeimman oikeuden päätöksellä. ==Lähteet== Luokka:1990 Luokka:Trinidadin ja Tobagon historia Luokka:Vallankaappausyritykset
Tibor Gruborovics

Tibor Gruborovics (s. 9. elokuuta 1959 Kiskunhalas, Unkari) on unkarilainen jalkapallovalmentaja ja entinen jalkapalloilija. Hän oli pelipaikaltaan keskikenttäpelaaja, joka tunnettiin erityisesti vapaapotkuistaan. Gruborovics pelasi juniorina Pécsi MFC:ssä, Véméndi Kinisz SK:ssa sekä Komlói Banyasz SK:ssa. Hän esiintyi Unkarin pääsarjassa yhteensä 140 kertaa ja teki 15 maalia kuuden kauden aikana MTK-VM SK:ssa, SZEOL AK:ssa sekä Békéscsaba ESSC:ssa. Gruborovics oli Békéscsabassa mukana voittamassa Unkarin cup-finaalia 1988, ollen ratkaisevassa roolissa tekemällä ottelun voittomaalin vapaapotkusta. Kaudeksi 1989 hän siirtyi SM-sarjassa pelanneeseen Mikkelin Palloilijoihin. Gruborovics oli avainpelaajia MP:n voittaessa ensimmäiset SM-mitalinsa kahteenkymmeneen vuoteen 1990 ja 1991. Hän pelasi Mikkelissä 177 pääsarjaottelussa ja onnistui maalinteossa 20 kertaa kausina 1989–1995. Vuonna 1996 Gruborovics siirtyi Mikkelin Palloilijoiden päävalmentajaksi. Kausi päättyi kuitenkin pettymykseen MP:n sijoittuessa sarjassa viimeiseksi ja pudoten Ykköseen. Gruborovics ei jatkanut toimessaan, mutta palasi joukkueeseen pelaajana ja esiintyi Ykkösessä yhdeksässä ottelussa. Kausina 1999–2000 hän pelasi Kolmosta Warkauden Pallossa ja Kakkosta Mikkelin Pallossa. Edustusjoukkueen päävalmentajana Gruborovics toimi seuraavan kerran Kakkoseen kaudelle 2004 nousseessa Mikkelin Kissoissa. Joukkue vältti karsijan paikat sijoittumalla itälohkossa yhdeksänneksi, mutta Gruborovicsin sopimusta ei jatkettu. Kaudella 2005 hän toimi Hiirolan Hakan päävalmentajana Kolmosessa. Vuosina 2007–2008 Gruborovics valmensi saman sarjatason Savilahden Urheilijoita. Joulukuussa 2008 hänet palkattiin Naisten Kolmosessa pelanneeseen Porrassalmen Urheilijoihin. Ensimmäisellä kaudellaan Gruborovics onnistui nostamaan joukkueen Kakkoseen, jossa hän valmensi sitä seuraavat kolme vuotta. Kaudeksi 2013 Gruborovics palasi takaisin miesten sarjoihin ja aloitti toista kertaa nyt Kakkosessa pelanneen Mikkelin Palloilijoiden päävalmentajana. Kahtena vuotenaan MP:ssä hän johdatti joukkueen itälohkon perättäisille toisille sijoille, jääden täpärästi molempina kausina lohkovoitosta ja paikasta nousukarsinnoissa. Gruborovicsin poika Tamás on myös ammattilaisjalkapalloilija. ==Saavutukset== * Unkarin cup 1988 * SM-hopea 1991 * SM-pronssi 1990 ==Lähteet== * * * http://www.mikkelinpalloilijat.fi/index.php?id=1&pg;=5&ui;=3681 Luokka:Vuonna 1959 syntyneet Luokka:Unkarilaiset jalkapallovalmentajat Luokka:Unkarilaiset jalkapalloilijat Luokka:Elävät henkilöt
Mandy Gaynor

Mandy Gaynor (oikealta nimeltään Amanda Ashley, o.s. Gaynor) oli Apulanta- yhtyeen ensimmäinen basisti. Hän on kotoisin Uticasta New Yorkista ja toimi Apulannan basistina vaihto-oppilasvuonnaan 1992–1993. Hän soittaa yhtyeen ensimmäisellä EP-levyllä Mikä ihmeen Apulanta?, jonka kappaleen Silmämuna hän on sanoittanut. Basson lisäksi hän soittaa levyllä pasuunaa. Vaihto- oppilasvuoden päätyttyä yhtyeeseen liittyi Tuukka Temonen, jonka perheessä Gaynor oli asunut vaihto-oppilasvuotensa viimeiset ajat. Myöhemmin Gaynor opiskeli hammaslääketiedettä Pennsylvanian yliopistossa ja on työskennellyt lastenhammaslääkärinä Kentuckyssa. ==Lähteet == * * * Luokka:Apulanta-yhtyeen jäsenet Luokka:Yhdysvaltalaiset basistit Luokka:Yhdysvaltalaiset hammaslääkärit Luokka:Syntymävuosi puuttuu Luokka:Elävät henkilöt
Ilman kavaluutta

Ilman kavaluutta on suomalainen television minisarja vuodelta 1996. Tekemänsä henkilökohtaisen velkatakauksen vuoksi vaikeuksiin joutuneesta nuoresta naisesta kertovan sarjan on käsikirjoittanut Tove Idström ja ohjannut Peter Lindholm. Sen tarina sai vaikutteita Suomen 1990-luvun alun laman monille aiheuttamista taloudellisista vaikeuksista. Ennen 1990-luvun lamaa lainaa sai pankista lainaa lähes olemattomilla takuilla. Moni tuli kirjoittaneeksi nimensä takauspaperiin seurauksia miettimättä. Ilman kavaluutta -sarja kertoo itsenäisestä naisesta, joka joutuu maksamaan entisen poikaystävänsä pankkilainan. Paula ei niele kohtaloaan kakistelematta, vaan pistää myös miehen maksamaan. Koston keskellä hän huomaa, että väärintekijä onkin joku paljon isompi kuin entinen rakastettu. Kuka tai mikä onkaan Paula koston kohde? Neliosainen sarja on TV1 Draamaohjelmien tuotanto vuodelta 1996. Ilman kavaluutta -sarjan kaikki jaksot olivat katsottavissa Yle Areenassa maaliskuusta 2018 maaliskuuhun 2019 saakka. Sarja oli osa Toivottujen arkistodraamojen julkaisua. ==Juoni== Nuori opettaja Paula (Niina Nurminen) on mennyt takaamaan pankin myöntämän lainan entiselle miesystävälleen Ilkalle (Vesa Vierikko), vastuuttomalle ja menevälle valokuvaajalle, jolla ei ole aikomustakaan maksaa velkaansa. Paula joutuu maksajaksi ja yrittää selviytyä tekemällä montaa eri työtä. Hän aloittaa kostoretken Ilkkaa ja lainan antanutta pankkia vastaan. Kirjapainon siivoojana hän keksii juonen häneltä rahaa vaativaa joustamatonta pankkia vastaan. ==Jaksot== Jakso 1: Omavelkaisena takaajana Opettajana työskentelevä Paula on taannut entisen poikaystävänsä lainan ja joutuu yllättäen sen maksajaksi. Neuvottelut pankin ja Ilkan kanssa eivät tuota tulosta. Paula hankkii tietokoneen. Jakso 2: Kunnianvastaisissa ja arvottomissa olosuhteissa Paula joutuu taloudelliseen ahdinkoon laina- ja korkokulujen takia. Hän päättää kostaa ja laittaa syylliset maksamaan tavalla tai toisella. Työpaikka kirjapainon siivoojana avaa jännittävän mahdollisuuden. Paula lainaa kirjastosta tietokonekirjoja. Jakso 3: Neuvokas ja rohkea Pankissa tapahtuu outoja. Valitettavasti myös ulkopuoliset joutuvat osallisiksi tapahtumiin. Pankin turvallisuuspäällikön epäilykset heräävät. Paula tutustuu pankin järjestelmäpäällikköön. Jakso 4: Yhdeksän syntiä anteeksi Paulan täytyy saada toteutettua kostosuunnitelma nopeasti, sillä kaikki uhkaa paljastua. Paula tapaa Ilkan luona illallisen merkeissä. ==Näyttelijät== ==Aiheesta muualla== *Ilman kavaluutta Ylen Elävässä arkistossa * * Luokka:1990-luvun suomalaiset draamasarjat Luokka:Peter Lindholmin ohjaamat elokuvat Luokka:Yhteiskunnalliset elokuvat Luokka:Televisiosarjat liike-elämästä Luokka:Televisiosarjat köyhyydestä
Chad Hodge

Chad Hodge (s. 1977) on yhdysvaltalainen käsikirjoittaja ja tuottaja. Hän on tunnettu sarjoistaan Runaway ja Wayward Pines. Hän on juuri käsikirjoittamassa sarjoja The Darkest Minds ja Anita. Hän on käsikirjoittanut myös sarjoja All About Us (2001), Pelastaja (2003 - 2004), Veritas: The Quest (2004) ja The Playboy Club (2011) sekä TV-elokuvista Lemmen pelisäännöt (2003) ja I Want To Marry Ryan Banks (2004). == Aiheesta muualla == * Chad Hodge Internet Movie Databasessa * Chad Hodge Twitterissä Luokka:Elävät henkilöt Luokka:Vuonna 1977 syntyneet Luokka:Yhdysvaltalaiset käsikirjoittajat Luokka:Yhdysvaltalaiset televisiotuottajat
John Doman

John Doman (s. 9. tammikuuta 1945 Philadelphia, Pennsylvania) on yhdysvaltalainen näyttelijä. Hänet tunnetaan muun muassa rooleistaan rikosylikomisario William Rawlsina HBO:n rikossarjassa Langalla (2002–2008), Rodrigo Borgiana Borgia-sarjassa sekä Carmine Falconena Gotham-sarjassa. == Aiheesta muualla == * Luokka:Yhdysvaltalaiset näyttelijät Luokka:Vuonna 1945 syntyneet Luokka:Elävät henkilöt
Frankie Faison

Frankie Russel Faison (s. 10. kesäkuuta 1949 Newport News, Virginia), käyttää usein nimeä Frankie R. Faison, on yhdysvaltalainen näyttelijä, joka tunnetaan parhaiten poliisipäällikkö Ervin Burrellin roolistaan HBO:n rikossarjassa Langalla. == Aiheesta muualla == * Luokka:Yhdysvaltalaiset näyttelijät Luokka:Vuonna 1949 syntyneet Luokka:Elävät henkilöt
Wayward Pines

Wayward Pines on vuosina 2015–2016 esitetty yhdysvaltalainen televisiosarja. Sen loi Chad Hodge Blake Crouchin samannimisen romaanitrilogian pohjalta. 10-osainen sarjan ensimmäinen kausi adaptoi pääpiirteissään koko trilogian. Sarjan ensiesitys oli sekä Yhdysvalloissa että muualla maailmassa 14. toukokuuta 2015. Suomessa sarjaa on esitetty FOX-televisiokanavalla. FOX ilmoitti joulukuussa 2015 sarjan toisesta, myöskin 10-osaisesta kaudesta, joka esitettiin kesällä 2016. == Rooleissa == == Juoni == Sarja kertoo salaisen palvelun agentista, joka lähtee etsimään kahta kadonnutta agenttia ja päätyy pieneen Wayward Pinesin kaupunkiin. Pian hän ymmärtää, ettei ehkä koskaan lähde Wayward Pinesista, ainakaan elävänä. ==Jaksot== |} ==Lähteet== ==Aiheesta muualla== * Virallinen USA-kotisivu * Virallinen Australia-kotisivu * Luokka:2010-luvun yhdysvaltalaiset draamasarjat Luokka:2010-luvun yhdysvaltalaiset scifi-sarjat Luokka:Foxin televisio-ohjelmat Luokka:Post- apocalypse-televisiosarjat
Wood Harris

Sherwin David ”Wood” Harris (s. 17. lokakuuta 1969 Chicago, Illinois) on yhdysvaltalainen näyttelijä, joka tunnetaan roolistaan Avon Barksdalena rikossarjassa Langalla. == Aiheesta muualla == * Luokka:Yhdysvaltalaiset näyttelijät Luokka:Vuonna 1969 syntyneet Luokka:Elävät henkilöt
Deirdre Lovejoy

Deirdre Lovejoy (s. 30. kesäkuuta 1962 Abilene, Texas) on yhdysvaltalainen näyttelijä, joka tunnetaan parhaiten roolistaan asianajaja Rhonda Pearlmanina rikossarjassa Langalla. == Aiheesta muualla == * Luokka:Yhdysvaltalaiset näyttelijät Luokka:Vuonna 1962 syntyneet Luokka:Elävät henkilöt
Wendell Pierce

Wendell Edward Pierce (s. 8. joulukuuta 1966 New Orleans, Louisiana) on yhdysvaltalainen näyttelijä, joka tunnetaan parhaiten roolistaan rikosetsivä Bunk Morelandina HBO:n rikossarjassa Langalla. Vuonna 2016 hän näytteli rehtori Burria komediaelokuvassa Bad Moms. == Filmografia == === Elokuvat === Vuosi Elokuva Rooli 1989 Sodan arvet MacIntire 1990 A Matter of Degrees Wells Dennard 1991 A Rage in Harlem Louis 1991 The Ten Million Dollar Getaway Stacks Edwards 1992 Malcolm X Ben Thomas 1994 Rakkauden arpa Bo Williams 1995 Haku päällä Michael Davenport 1995 Hakkerit Yhdysvaltain salaisen palvelun erikoisagentti Richard Gill 1995 Tervemenoa, rakas oma itsensä 1996 Sleepers – katuvarpuset Little Caesar 1996 Get on the Bus Wendell 1998 Bulworth oma itsensä 1999 The 24 Hour Woman Roy Labelle 2001 The Gilded Six Bits oma itsensä 2003 The Fighting Temptations pastori Lewis 2004 Ray Wilbur Brassfield 2004 Land of Plenty Henry 2004 A Hole in One oma itsensä 2006 Stay Alive etsivä 2007 Uskollisuus koetuksella oma itsensä 2010 Night Catches Us David Gordon 2010 Love Ranch Naasih Mohammed 2011 Kaameat pomot etsivä Hagan 2011 The Mortician oma itsensä 2012 Four Joe 2012 Lay the Favorite Dave the Rave 2013 Parker Carlson 2014 Selma pastori Hosea Williams 2014 Elsa & Fred Armande 2015 The Runner Frank Legrand 2015 The Gift etsivä Mills 2016 Confirmation Clarence Thomas 2016 Bad Moms rehtori Burr 2016 Grease: Live valmentaja Calhoun 2017 One Last Thing Dylan Derringer 2025 Thunderbolts* 2025 Superman Perry White === Televisiosarjat === Vuosi Televisiosarja Rooli 1990 Capital News oma itsensä 1996–1997 Moloney oma itsensä 1997–1998 The Gregory Hines Show oma itsensä 1998 The Brian Benben Show useita rooleja 2000–2001 Cursed oma itsensä 2002–2008 Langalla Bunk Moreland 2007–2012 Tyler Perry's House of Payne oma itsensä 2010–2013 Treme Antoine Batiste 2011–2019 Pukumiehet Robert Zane 2013–2014 The Michael J. Fox Show useita rooleja 2015–2017 Poikamiesboksi Teddy 2018–2023 Jack Ryan James Greer == Aiheesta muualla == * Luokka:Yhdysvaltalaiset näyttelijät Luokka:Vuonna 1966 syntyneet Luokka:Elävät henkilöt
Andre Royo

Andre Royo (s. 18. heinäkuuta 1968 Bronx, New York) on yhdysvaltalainen näyttelijä ja tuottaja, joka tunnetaan parhaiten roolistaan Bubblesina rikossarjassa Langalla. == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset elokuvatuottajat Luokka:Vuonna 1968 syntyneet Luokka:Elävät henkilöt
Sonja Sohn

Sonja Sohn (oik. Sonja Williams, s. 9. toukokuuta 1964 Newport News, Virginia) on yhdysvaltalainen näyttelijä, joka tunnetaan parhaiten roolistaan rikosetsivä Kima Greggsina rikossarjassa Langalla ja rikosetsivä Samantha Bakerin roolistaan ABC:n draamasarjassa Totuuden anatomia. == Aiheesta muualla == * Luokka:Yhdysvaltalaiset näyttelijät Luokka:Vuonna 1964 syntyneet Luokka:Elävät henkilöt
Clarke Peters

Clarke Peters (s. 7. huhtikuuta 1952 New York) on yhdysvaltalainen näyttelijä ja muusikko, joka tunnetaan parhaiten roolistaan rikosetsivä Lester Freamonina rikossarjassa Langalla, ja roolistaan Albert ”Big Chief” Lambreaux’na draamasarjassa Treme. == Aiheesta muualla == * Luokka:Yhdysvaltalaiset näyttelijät Luokka:Vuonna 1952 syntyneet Luokka:Elävät henkilöt
Super Stardust

Super Stardust on suomalaisen Bloodhousen kehittämä shoot ’em up -videopeli, jonka Team 17 julkaisi Amigalle vuonna 1994Kuorikoski s. 39.. Amiga Power -lehti arvioi sen kaikkien aikojen 26. parhaaksi Amiga-peliksi.Amiga Power magazine nro 64, Future Publishing, Elokuu 1996 Ensimmäiset suomalaiset videopeliyritykset, Terramarque ja Bloodhouse, perustettiin vuonna 1993. Bloodhouse julkaisi heti perustamisvuotenaan arvostelumenestykseksi nousseen Stardust-pelin Amiga 500:lle. Vuonna 1995 yritykset fuusioituivat muodostaen Housemarquen, jonka toimisto perustettiin Punavuoreen Helsinkiin. Yritys sai heti julkaisusopimukset Muukalaisten yöhön ja Super Stardustiin. Team 17 julkaisi Super Stardustin Amiga 1200:lle, ja peli käännettiin myös Amigan CD32-konsolille – näin siitä tuli samalla ensimmäinen suomalainen konsolipeli. == Vastaanotto == Pelin PC-version nopeasti päivittyvä grafiikka sai kiitosta Pelit-lehden ennakossa 1996. Varsinaisessa arvostelussa kehuttiin pelin räjähtäviä toimintakohtauksia ja koukuttavuutta. 3D-kohtauksia kutsuttiin pelillisesti tylsiksi, vaikkakin näyttäviksi. ==Lähteet== * ===Viitteet=== ==Aiheesta muualla== * * * Luokka:Team17 Luokka:Shoot 'em up -pelit Luokka:Suomessa kehitetyt videopelit Luokka:Amiga-pelit Luokka:Amiga CD32 -pelit Luokka:DOS-pelit Luokka:Vuoden 1994 videopelit Luokka:Housemarque
Saori Ariyoshi

Saori Ariyoshi (s. 1. marraskuuta 1987) on japanilainen jalkapalloilija, pelipaikaltaan puolustaja. Japanin naisten jalkapallomaajoukkueessa hän on pelannut 41 maaottelua helmikuusta 2012 alkaen ja tehnyt niissä yhden maalin. Ariyoshi kuului Japanin MM-hopeaa saavuttaneeseen maajoukkueeseen MM- kilpailuissa 2015. Hän pelasi kuudessa Japanin seitsemästä ottelusta täydet minuutit ja teki joukkueensa ensimmäisen maalin 2–1-voittoon päättyneessä neljännesvälieräottelussa Alankomaita vastaan. == Lähteet == Luokka:Japanilaiset jalkapalloilijat Luokka:Vuonna 1987 syntyneet Luokka:Elävät henkilöt
Timo Mäkeläinen

Timo Olli Tapani Mäkeläinen (s. 14. huhtikuuta 1940 Helsinki) on suomalainen matemaatikko ja emeritusprofessori. Hän oli Helsingin yliopiston sovelletun matematiikan professori vuodesta 1973. Hänen tutkimusalaansa on matemaattinen tilastotiede.Facta 2001, osa 11, p. 635. WSOY 1984. == Lähteet == Luokka:Helsingin yliopiston professorit Luokka:Suomalaiset matemaatikot Luokka:Suomalaiset professorit Luokka:Vuonna 1940 syntyneet Luokka:Elävät henkilöt
Yuika Sugasawa

Yuika Sugasawa (s. 5. lokakuuta 1990) on japanilainen jalkapalloilija, pelipaikaltaan hyökkääjä. Japanin naisten jalkapallomaajoukkueessa hän on pelannut 67 maaottelua tammikuusta 2010 alkaen ja tehnyt niissä 19 maalia. Hän edustaa seuratasolla Urawa Red Diamondsia. Sugasawa saavutti MM-hopeaa 2015. Hän pelasi turnauksessa kolmessa alkulohko-ottelussa ja pääsi kentälle myös loppuottelun ensimmäisellä jaksolla Japanin ollessa Yhdysvaltoja vastaan tappiolla maalein 1–4 (ottelu päättyi 2–5). Sugasawa teki voittomaalin lukemiin 2–1 päättyneessä alkulohko-ottelussa Kamerunia vastaan. MM- kilpailuissa 2019 hän pelasi kolmessa ottelussa avauskokoonpanossa ja tuli yhdessä ottelussa vaihtopelaajana kentälle. Hän teki maalin alkulohko- ottelussa Skotlantia vastaan. == Lähteet == Luokka:Japanilaiset jalkapalloilijat Luokka:Vuonna 1990 syntyneet Luokka:Elävät henkilöt
Mäkelänkosken voimalaitos

Mäkelänkoski on vesivoimala Lapualla Lapuanjoessa. Sen on rakennuttanut Lapuan Sähkö vuonna 1937.Facta 2001 WSOY 1984 osa 11, palsta 636 Sen putous on 9,0 metriä ja teho 0,7 MW.Voimalaitosluettelo, Vesirakentajat.fi Voimalaitoksen omistaa Koskienergia Oy.Haku, Äänekosken Energia ==Lähteet== Luokka:Suomen vesivoimalat Luokka:Suomen padot Luokka:Lapuan rakennukset ja rakennelmat Luokka:Lapuan luonto
Tabea Kemme

Tabea Kemme (s. 14. joulukuuta 1991) on saksalainen jalkapalloilija, pelipaikaltaan puolustaja. Hän pelasi Saksan naisten maajoukkueessa 47 maaottelua ja teki niissä kuusi maalia vuosina 2013–2018. Kemme voitti alle 20-vuotiaiden maailmanmestaruuden 2010 ja saavutti alle 17-vuotiaiden MM- kisoissa pronssia 2008. Naisten MM-kilpailuissa 2015 hän pelasi avauskokoonpanossa kuudessa Saksan seitsemästä ottelusta. Hän voitti olympiakultaa Rio de Janeiron olympialaisissa 2016. Seuratasolla Kemme edusti viimeksi englantilaista Arsenalia, jonne hän siirtyi 1. FFC Turbine Potsdamista kesällä 2018. Hän ilmoitti tammikuussa 2020 lopettavansa pelaajauransa polviongelmien vuoksi. == Lähteet == * * === Viitteet === Luokka:Saksalaiset jalkapalloilijat Luokka:Saksalaiset olympiavoittajat Luokka:Vuonna 1991 syntyneet Luokka:Elävät henkilöt
Antti Mäki

Antti Mäki (30. huhtikuuta 1904 Ruovesi – 14. marraskuuta 1985 Helsinki) oli suomalainen maataloudentutkija ja professori. Hän oli Helsingin yliopiston maanviljelystalouden professori 1950–1971. Hänen tutkimusalaansa olivat pakkolunastuksen vaikutus, maatalouden rakennusolot ja maatalouspolitiikka.Facta 2001 WSOY 1984 osa 11, palsta 635 Helsingin Viikissä sijaitseva Antti Mäen kuja on nimetty Antti Mäen mukaan. == Lähteet == Luokka:Helsingin yliopiston professorit Luokka:Suomalaiset maataloustieteilijät Luokka:Suomalaiset professorit Luokka:Vuonna 1904 syntyneet Luokka:Vuonna 1985 kuolleet
Amor ampuu ohi

Amor ampuu ohi on suomalainen lyhytelokuva vuodelta 1990. Sen on ohjannut Marjo Valve ja käsikirjoittanut Valve yhdessä Raija Talvion kanssa. Elokuvan tuotti Anssi Mänttärin Reppufilmi Oy sekä MTV:n teatteritoimitus. Nukketeatterin maailmaan sijoittuva, 47 minuutin mittainen romanttinen komediaelokuva sai laatutukea sekä vuoden 1990 Tampereen lyhytelokuvajuhlilla kotimaisen sarjan erikoispalkinnon. ==Rooleissa== == Lähteet == Luokka:Suomalaiset lyhytelokuvat Luokka:Vuoden 1990 suomalaiset elokuvat
Euroopan kaukovaellusreitistö

Euroopan kaukovaellusreitistö muodostuu useasta Euroopassa sijaitsevasta pitkästä vaellusreitistä. Ne kulkevat usean valtion halki ja ovat tyypillisesti useita tuhansia kilometrejä pitkiä. Kaukovaellusreittejä on kaksitoista ja niitä kulkee itä–länsi- ja etelä–pohjoinen-suunnissa. Reitistön on perustanut Euroopan vaellusliitto (European Ramblers' Association), jonka jäsenet vastaavat reitin merkitsemisestä ja huollosta. Reitit seuraavat pääasiassa olemassa olevia eri valtioiden alueella sijaitsevia vaellusreittejä. Suomen läpi kulkee kaksi kaukovaellusreittiä, E6 ja E10. E6:n osuus Suomen alueella alkaa Kilpisjärveltä ja päättyy Turkuun, josta se jatkuu Ruotsiin ja Tanskaan. E10 puolestaan kulkee Nuorgamista Hankoon ja edelleen Saksaan. Molemmat reitit hyödyntävät muun muassa UKK-reittiä. Luettelo olemassa olevista Euroopan kaukovaellusreiteistä. # Kartta Reitti E1 Norja • Ruotsi • Tanska • Saksa • Sveitsi • Italia E2 Irlanti • Iso-Britannia • Hollanti • Belgia • Luxemburg • Ranska E3 Espanja • Ranska • Belgia • Luxemburg • Saksa • Tšekki • Puola • Slovakia • Unkari • Romania • Bulgaria • Turkki E4 Espanja • Ranska • Sveitsi • Saksa • Itävalta • Unkari • Romania • Bulgaria • Kreikka • Kypros E5 Ranska • Sveitsi • Saksa • Itävalta • Italia E6 Suomi • Ruotsi • Tanska • Saksa • Itävalta • Slovenia • Kreikka • Turkki E7 Espanja • Andorra • Ranska • Italia • Slovenia • Unkari E8 Irlanti • Iso- Britannia • Hollanti • Saksa • Itävalta • Slovakia • Puola • Ukraina •Romania • Bulgaria • Turkki E9 Portugali • Espanja • Ranska • Iso-Britannia • Belgia • Hollanti • Saksa • Puola • Venäjä • Liettua • Latvia • Viro E10 Suomi • Saksa • Tšekki • Itävalta • Italia • Ranska • Espanja E11 Hollanti • Saksa • Puola E12 Espanja • Ranska • Italia == Lähteet == == Aiheesta muualla == *
Lauri Tuomilehto

Lauri Joonatan Tuomilehto (s. 11. tammikuuta 1999 Helsinki) on suomalainen pikajuoksija, joka kilpailee pääosin 100 metrin juoksussa. Hän edustaa Porvoon Akillesta ja häntä valmentaa Lars Fagerholm. Tammikuussa 2015 Tuomilehto juoksi 60 metrillä ennätyksekseen 6,83.} Aika oli 16-vuotiaiden Suomen ennätys. Jämsänkosken pikajuoksukarnevaaleilla kesäkuussa 2015 Tuomilehto juoksi 17-vuotiaiden kilpailussa matkalla tuulituloksen 10,54. Heinäkuussa 2015 Euroopan nuorten olympiafestivaaleilla Tbilisissä Tuomilehto juoksi 100 metrin alkuerässä ennätyksensä 10,60, joka oli myös 16-vuotiaiden Suomen ennätys. Loppukilpailussa hän sijoittui toiseksi ajalla 10,82. SM-viesteissä Tuomilehto on saanut kultaa 4 × 100 metrin viestijuoksussa vuosina 2016 ja 2017 Borgå Akilleksen joukkueessa. Tuomilehto on järjestyksessä kymmenes HS- urheilun Vuoden lupaus (2014). == Lähteet == ==Aiheesta muualla== * Luokka:Suomalaiset pikajuoksijat Luokka:Vuonna 1999 syntyneet Luokka:Elävät henkilöt
Tupla-karate juustolla

Tupla-karate juustolla, myös nimellä Lohikäärmeet vauhdissa (, Japanissa nimellä Spartan X) on vuonna 1984 ensi-iltansa saanut elokuva, jonka ohjasi Sammo Hung. Elokuvan pääosassa ovat Jackie Chan, Sammo Hung ja Yuen Biao. Elokuva sai vuonna 1985 jatko-osan First Mission. == Juoni == Thomas (Jackie Chan) ja David (Yuen Biao) ovat serkukset, jotka kuljettavat pakettiautolla pikaruokaa Barcelonassa. Ruoan toimittaa Thomas, joka ryntää ympäri aukiota rullalaudalla. Pyöräjengin häätämisen jälkeen he jatkavat liiketoimintaa normaalisti. He menevät vierailulle mielisairaalaan, sillä Davidin isä on siellä ja törmäävät Sylviaan joka on Davidin isän tyttöystävä. Thomas kannustaa Davidia pyytämään tätä treffeille. Myöhemmin pakettiautolla jolla ruokaa tarjoillaan Thomas törmää Sylviaan joka esittää olevansa prostituoitu. Oikeasti Sylvia on kuitenkin taskuvaras ja ryöstää miehen makuuhuoneessa ja juoksee pakettiautolle. Sekä Thomas että David ovat ihastuneet häneen. Mutta annettuaan tämän pysyä näiden asunnossa sinä yönä he heräävät ja huomaavat että heidän rahansa ovat kadonneet. Seuraavana päivänä he törmäävät Mobyyn (Sammo Hung), kömpelöön yksityisetsivään, joka seuraa myös Sylviaa. Myöhemmin he tajuavat, että rikollisjengi yrittää ryöstää Sylvian. David, Thomas ja Moby voittavat rikolliset itämaisella taistelulla. Lopussa Sylvia etsii kesätyötä ja Moby pyytää heitä liittymään yksityisetsiviin. Thomas ja David kieltäytyvät. Luokka:Vuoden 1984 elokuvat
Mostafa Hicham Al-Gamal

Mostafa Hicham Al-Gamal (s. 1. lokakuuta 1988 Giza) on egyptiläinen moukarinheittäjä. 191 senttimetriä pitkä ja 96 kilogrammaa painava Al-Gamal edustaa Al-Ahly-seuraa. Al-Gamal oli mukana kesäolympialaisissa 2012 Lontoossa ja 2021 Tokiossa, joissa hän jäi karsintaan. Vuoden 2015 MM-kilpailuissa Pekingissä hän oli finaalin seitsemäs tuloksella 76,81. MM-kilpailuissa Daegussa 2011, Dohassa 2019 ja Budapestissa 2023 Al-Gamal karsiutui.Afrikan- mestaruuskilpailuista hänellä on kolme kultaa, yksi hopea ja kaksi pronssia. Afrikan kisoista Al-Gamal on saavuttanut neljä kultaa ja Välimeren kilpailuista yhden kullan. Hän oli toinen maanosien cupissa 2014 ja 2018.. Al- Gamal on kilpaillut myös useasti Suomessa ja voittanut muun muassa vuoden 2015 Kaustisen moukarikarnevaalit.http://www.yleisurheilu.fi/uutinen/inga-linna- moukaroi-loistotuloksen-6825 == Ennätykset == * 81,27 AR (Kairo 2014) AR = maanosan ennätys == Lähteet == Luokka:Egyptiläiset moukarinheittäjät Luokka:Vuonna 1988 syntyneet Luokka:Elävät henkilöt
Tuhlaajapoika (vuoden 1992 elokuva)

Tuhlaajapoika on suomalainen draamaelokuva vuodelta 1992. Sen on käsikirjoittanut Iiro Küttner ja ohjannut Veikko Aaltonen. Elokuvan pääosia näyttelevät Hannu Kivioja, Esko Salminen ja Leea Klemola. Elokuvan tuottajana toimi Aki Kaurismäki. == Juoni == Keski-ikäinen psykiatri (Salminen) kietoo vankilasta vapautuneen pikkurikollisen Esan (Kivioja) omaan sadomasokistiseen valtapiiriinsä.Tirronen, Lumimarja: Tuhlaajapoika , Suomalaisen elokuvan festivaali 2015, viitattu 30.6.2015. Esa alkaa hakata Lindströmiä tämän pyynnöstä - rahasta. Lindström alkaa tarjota Esalle huumaavia lääkkeitä, ja kietoo hänet seittiin. Lopulta he kohtaavat vankilassa jossa Esa on vangittuna tyttöystävänsä Lauran murhasta, ja Lindström alkaa tehdä Esalle asioita joita hän "pienuuttaan" jätti tekemättä itse Lindströmille.Tuhlaajapoika, elokuva Käsikirjoittaja Iiro Küttnerin mukaan ”elokuvassa on kysymys siitä, että jos et itse uskalla elämältäsi mitään haluta, aina löytyy joku, joka haluaa puolestasi. Ja luoja sinua silloin auttakoon.”Ilta-Sanomat 29.10.1992, Elonetin mukaan. Viitattu 30.6.2015. ==Näyttelijät== ==Tuotanto== Tuhlaajapoika perustuu käsikirjoitukseen, joka sai epävirallisen toisen sijan Elokuvasäätiön vuonna 1990 järjestämässä käsikirjoituskilpailussa. Parhaana palkittiin teksti, josta syntyi elokuva Veturimiehet heiluttaa. Iiro Küttnerin mukaan monet ohjaajat olivat kiinnostuneita käsikirjoituksen väkivaltateemoista, mutta Veikko Aaltonen oli ainoa joka näki tarinassa piilevän huumorin. Aaltosen yhteistyö Küttnerin ja Hannu Kiviojan kanssa jatkui elokuvassa Isä meidän (1993). ==Vastaanotto== Tuhlaajapojan tekijät palkittiin neljällä Jussi-palkinnolla: paras elokuva, paras käsikirjoitus (Küttner), paras miessivuosa (Salminen) ja paras musiikki (Mauri Sumén). Elokuva sai palkintoja myös Gijónin, Lyypekin, Rouenin ja Haugesundin filmijuhlilla. ==Lähteet== Luokka:Suomalaiset draamaelokuvat Luokka:Vuoden 1992 suomalaiset elokuvat Luokka:Veikko Aaltosen ohjaamat elokuvat Luokka:Jussi-palkitut elokuvat
Alan Cavalcanti

Alan Ferreira Marcelo Cavalcanti (eli Alan, s. 21. kesäkuuta 1975 João Pessoa, Brasilia) on brasilialaissyntyinen portugalilainen beachfutispelaaja. Hän edustaa brasilialaista Botafogoa ja Portugalin beachfutismaajoukkuetta. Pelipaikaltaan 172 senttimetriä pitkä ja 60 kilogrammaa painava vasenjalkainen Alan on hyökkääjä.http://www.beachsoccer.com/players/Alan%20Marcelo%20Ferreira%20Cavalcanti Alan on voittanut kaksi MM-kultaa Portugalin paidassa, vuosina 2001 ja 2015. Vuonna 2001 hän oli kisojen paras maalintekijä ja vuonna 2015 hänet palkittiin Silver Ballilla turnauksen toiseksi parhaana pelaajana. MM-hopeaa hänellä on vuosilta 1999, 2002 ja 2005 sekä pronssia vuosilta 2003, 2004, 2008, 2009 ja 2011.http://www.fifa.com/worldfootball/statisticsandrecords/players/player=262347/index.html Alan on voittanut maajoukkueen kanssa myös neljästi BSWW Mundialiton ja Euro Beach Soccer Leaguen sekä kuudesti Euro Beach Soccer Cupin. Vuonna 2013 Alan oli Mundialiton paras pelaaja. Vuoden 2015 Euroopan kisoissa hän oli mukana saavuttamassa pronssia.http://www.baku2015.com/athletes/athlete=cavalcanti- alan-1019497/index.html?intcmp=# Alan on edustanut nykyistä seuraansa Botafogoa vuodesta 2011 asti. Hän on pelannut myös Venäjällä, Italiassa ja Portugalissa. Alan on voittanut Italian mestaruuden kolme kertaa. == Lähteet == Luokka:Portugalilaiset beachfutispelaajat Luokka:Vuonna 1975 syntyneet Luokka:Elävät henkilöt
Soussen isku

Soussen isku tapahtui Port El Kantaouissa, noin 10 kilometriä pohjoiseen Tunisian Soussesta 26. kesäkuuta 2015. Aseistautunut mies hyökkäsi turistirannalle surmaten 38 ihmistä. Ääri-islamilainen terroristijärjestö Isis ilmoitti tehneensä iskun. ==Lähteet== Luokka:Isis-järjestön terrori-iskut Luokka:Vuoden 2015 terrori-iskut Luokka:Tunisian historia
ADAC Formula 4

ADAC Formula 4 () oli vuonna 2015 käynnistynyt FIA:n hallinnoima Formula 4 -sarja, jonka kilpailut ajettiin pääosin Saksassa. Sarja sai alkunsa, kun se korvasi sitä edeltäneen ADAC Formel Masters -sarjan. Sarjassa ajettiin Tatuusin valmistamilla F4-T014 ja F4-T421 rungoilla. Sen moottorina toimi 1.4 litran Abarth-turbo. Renkaat tulivat Pirelliltä. Pisteitä jaettiin jokaisessa kolmessa startissa kymmenelle parhaalle järjestyksessä 25, 18, 15, 12, 10, 8, 6, 4, 2, 1. Sarjan viimeinen kausi ajettiin vuonna 2022.ADAC F4 championship will not take place in 2023 == Mestarit == === Kuljettajat === Kausi Kuljettaja Talli 2015 Marvin Dienst HTP Junior Team 2016 Joey Mawson Van Amersfoort Racing 2017 Jüri Vips Prema Powerteam 2018 Lirim Zendeli US Racing – CHRS 2019 Théo Pourchaire US Racing – CHRS 2020 Jonny Edgar Van Amersfoort Racing 2021 Oliver Bearman Van Amersfoort Racing 2022 Andrea Kimi Antonelli Prema Powerteam === Tallit === Kausi Talli 2016 Prema Powerteam 2017 Prema Powerteam 2018 US Racing – CHRS 2019 US Racing – CHRS 2020 Van Amersfoort Racing 2021 Van Amersfoort Racing 2022 Prema Powerteam === Tulokas === Kausi Kuljettaja Talli 2015 David Beckmann ADAC Berlin-Brandenburg 2016 Nicklas Nielsen Neuhauser Racing 2017 Mick Wishofer Lechner Racing 2018 David Schumacher US Racing – CHRS 2019 Roman Staněk US Racing – CHRS 2020 Tim Tramnitz US Racing 2021 Nikita Bedrin Van Amersfoort Racing 2022 Rafael Câmara Prema Powerteam == Lähteet == Luokka:Formula 4 Luokka:Saksan moottoriurheilu